# ברוריה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

ברוריה (ולעתים ברוריא), תלמידה חכמה יחידאית בתלמוד, אשת התנא רבי מאיר, ובתו של התנא ר' חנינא בן תרדיון (שהיה אחד מעשרת הרוגי מלכות). זכתה להערכה רבה בזכות חוכמתה והיקף ידיעותיה בענייני הלכה ואגדה, ומסופר עליה שלימדה את החכמים שלוש מאות הלכות ביום מעונן אחד (מסכת פסחים דף סב/ב). הוריה הוצאו להורג על ידי הרומאים, כיוון שלמדו תורה, אך היא המשיכה לעסוק בדברי תורה.

התנא רבי יהושע העריך מאוד את דבריה במחלוקת בין חכמים לרבי טרפון ואמר: "יפה אמרה ברוריה" (תוספתא, מסכת כלים, בבא מציעא פרק א ג'). ברוריה הייתה מעורה מאוד בדיונים ההלכתיים של חכמי התקופה, ברוריה חולקת בתוספתא (כלים ב"ק פ"ד מ"ט) על אביה, בעניני טומאה וטהרה. וגם שם דבריה משובחים, בידי רבי יהודה בן בבא.
היא אף הציעה דרכים ליעול לימוד התורה. עד כדי כך שבעטה בתלמיד שלמד בלחישה, ואמרה לו שצריך ללמוד בקול רם, שאחרת לא יזכור את לימודו.

כמו כן הייתה ידועה באישיותה המושחזת ובתקיפותה המרובה. כפי שמסופר עליה בתלמוד, (מסכת עירובין דף נג עמוד ב) שאלה רבי יוסי לכיוון העיר לוד, והיא השיבה לו בגערה על כך שהירבה לדבר איתה והשתמש בארבע מילים ("באיזה דרך נלך ללוד") במקום בשתיים ("באיזה ללוד"), בניגוד לדעת חכמים שאמרו "אל תרבה שיחה עם האישה" (יש מפרשים מודרניים שנותנים לדברים נופך ציני. ברוריה התרעמה על שרבי יוסי פגש באישה גדולה בתורה כמוה, וכל שהיה מוכן לשאול אותה, היה על כיוון ההליכה במסעו, היו גם כאלו שראו בדבריה התרסה כנגד דעת חכמים שאסרו להרבות שיחה). עוד מסופר בבבלי, (ברכות דף י/א), על שהתנצחה עם צדוקי על פרשנות פסוק בנביא, והחזירה לו מענה ניצח.

בגמרא ברכות פרק א מסופר עליה שלימדה את בעלה רבי מאיר להתפלל לחזרתם בתשובה של הרשעים ולא לכיליונם. מסופר שם שלרבי מאיר היה שכן רע שהיה מצער אותו מאוד, והוא התפלל עליו שימות, אמרה לו ברוריה, שכתוב "יתמו חטאים" ולא חוטאים, ו"רשעים עוד אינם" מכיון שחזרו בתשובה. היא גם מתוארת כבעלת חוזק נפשי ותבונת חיים רבה, במדרש משלי, מסופר ששני בניה שהיו בעלי מידות טובות ותלמידי חכמים מתו בשבת, והיא מסרה את עובדת מותם לבעלה, באופן שהצליחה לנחם אותו, עד שהוא קרא עליה את הפסוק, "אשת חיל מי ימצא".

רש"י לתלמוד מביא אגדה המתבססה בעקיפין על התלמוד (עבודה זרה י"ח) לפיו לעגה לדברי חכמים, שאמרו שדעתן של הנשים קלה, ובעלה רבי מאיר שרצה למונעה מלגלוג זה, שלח אחד מתלמידיו בכדי לפתותה, לאחר שנתפתתה (ולא ברור מאגדה זו אם אכן נכשלה ברוריה בקיום יחסים ממש) התחוור לכאורה שהתבדו דבריה, והיא התאבדה מרוב בושה, ואילו רבי מאיר שכנראה לא העריך שהדברים יגיעו לידי כך, גלה מארץ ישראל לבבל מחמת הבושה.

אולם רבנו ניסים מביא הסבר אחר, המבוסס אף הוא על אותו סיפור בתלמוד, ולפיו ברח רבי מאיר לבבל יחד עם ברוריה לאחר שהרומאים רדפו את משפחתה, הוציאו להורג את אביה ואמה ושלחו את אחותה לבית בושת רומאי. הסבר זה קרוב יותר לפשט התלמוד.

## [עריכה] קישורים חיצוניים

- חגית מיטלמן, רחל אשת ר' עקיבא וברוריה אשת ר' מאיר כמודל לחיקוי, אתר דעת

תנאים

דור אחרון של תקופת הזוגות: הלל הזקן , שמאי הזקן , מנחם , עקביא בן מהללאל דור ראשון: רבן גמליאל הזקן , רבן שמעון בן גמליאל הזקן , רבי ישמעאל בן אלישע כהן גדול , רבן יוחנן בן זכאי , יונתן בן עוזיאל , בבא בן בוטא , רבי חנינא בן דוסא, רבי חנינא סגן הכהנים דור שני: רבן גמליאל דיבנה , רבי יהושע בן חנניה , רבי אליעזר בן הורקנוס , רבי אלעזר בן ערך , רבי נחוניה בן הקנה , נחום איש גמזו , רבי חנינא בן עקביא

דור שלישי: רבי עקיבא , רבי טרפון , רבי יהודה בן בבא , רבי ישמעאל , רבי אלעזר בן עזריה , רבי יוסי הגלילי , רבי חנינא בן תרדיון , רבי יוחנן בן ברוקה , בן זומא , בן עזאי , אונקלוס , רבי חנינא בן אנטיגנוס , חנניה בן חכינאי , אלישע בן אבויה

דור רביעי: רבן שמעון בן גמליאל, רבי יהודה, רבי יוסי, רבי מאיר (ואשתו ברוריה), רבי שמעון בר יוחאי , רבי אלעזר בן שמוע

דור חמישי: רבי יהודה הנשיא , רבי יוסי ברבי יהודה , רבי ישמעאל ברבי יוסי , רבי אלעזר בן רבי שמעון , רבי נתן , רבי שמעון בן אלעזר

מקור: http://he.wikipedia.org../../../%D7%91/%D7%A8/%D7%95/%D7%91%D7%A8%D7%95%D7%A8%D7%99%D7%94.html

קטגוריות: תנאים | נשים בעולם היהודי | אישים בתלמוד

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English